Տնտեսական ու սոցիալական խորհուրդը համակարգում է ՄԱԿ-ի մասնագիտացւած գործակալութիւնների, ֆունկցիոնալ յանձնաժողովների, ծրագրերի եւ հիմնադրամների եւ տարածաշրջանային յանձնաժողովների աշխատանքները տնտեսական, սոցիալական, բնապահպանական եւ յարակից ոլորտներում։ ՄԱԿ-ի հիմնական մարմին հանդիսացող այս կառոյցին անդամակցում է 54 երկիր։ Տնտեսական եւ սոցիալական խորհուրդը կենտրոնական հարթակ է հանդիսանում միջազգային տնտեսական եւ սոցիալական հարցերի քննարկումների ու քաղաքականութեան մշակման նպատակով անդամ-երկրներին եւ ՄԱԿ-ի համակարգին ուղղւած համապատասխան խորհրդատւութեան տրամադրման համար։